### Beslutninger:

Fremsendes til Teknisk Udvalg til behandling i henhold til beslutning i byrådets møde den 17. august 2022.

### Resume

Forslag til Strategisk Udviklingsplan for Hasselhøj: Bispehaven, Kristian Berg og dele af Hasle med tilhørende miljø-screening har været fremlagt i offentlig høring i perioden 21. december 2021 til 15. februar 2022.

Den strategiske udviklingsplan beskriver de samlede visioner for [adresse], Kristian Berg og dele af Hasle. Planen sætter rammerne og danner grundlaget for aktuelle og kommende byudviklingstiltag frem mod 2030. Formålet er gennem sociale og fysiske tiltag at forbinde Bispehaven til det omgivende så der bliver skabt en sammenhængende bydel, med nye kvarterer.

Den strategiske udviklingsplan bidrager dermed til at opnå målsætningen om en blandet bydel til glæde for nuværende- og kommende beboere og resten af [adresse].

Der er modtaget i alt 8 høringssvar til høringen fra foreninger, organisationer og privatpersoner.

Borgmesterens Afdeling og Teknik og Miljø foreslår mindre, redaktionelle justeringer i materialet.

En del af høringssvarene vil desuden indgå i det efterfølgende arbejde med realisering af udviklingsplanen i samarbejde med lokalområdet.

### Beslutningspunkter

Det indstilles:

At 1) forslaget til Strategisk udviklingsplan for ”Haslehøj: Bispehaven, Kristian Berg og dele af Hasle” (bilag 1) godkendes endeligt.

At 2) forslag om at udviklingsplanen ikke skal miljøvurderes vedtages endeligt (bilag 2).

At 3) høringssvar besvares, som det fremgår af indstillingens bilag 4.

### Sagsforløb:

Udvalg: Magistraten

Dato: 20-06-2022

Simon Hansen: 3

Fremsendes til [adresse] med bemærkning, at Magistraten i mødet den 9. juni 2022 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 7. juni 2022.

Brian Frederiksen og Ludvig Kjeldsen tog forbehold.